Anexă HCL Șiria nr…..../17.06.2015

REGULAMENT

**Privind acordarea Titlului de “Cetățean de Onoare” al comunei Șiria**

Art.1 Titlul de “Cetățean de Onoare”al comunei Șiria, reprezintă cea mai înaltă disticție acordată în comună unor cetățeni români sau străini, indiferent de domeniul în care își desfășoară activitatea, acesta încununând o recunoaștere a unei cariere de excelență, a unor fapte, acte și performanțe deosebite.

Art.2 Titlu se acordă în timpul vieții celui în cauză și nu este transmisibil rudelor celui care l-a deținut.

Art.3 Titlul se poate acorda și post-mortem unor personalități, care va fi înmânat succesorilor legali.

Art.4 Titlul se poate conferi:

a) persoanelor fizice române sau străine cu merite deosebite pe plan politic, economic, social , cultural ,sportiv sau personalităţi importante, reprezentative pentru comună;

b) persoanele născute în comună care au adus servicii deosebite ţării;

c) persoane române sau străine care au adus servicii deosebite comunei în domeniul economic, social sau cultural;

d) persoanelor române sau străine care s-au distins pe plan naţional prin operele lor ştiinţifice şi de artă sau prin activitatea politică, socială, culturală sau sportivă.

e) unor foști deținuți politici, veterani de război, militari care s-au distins prin fapte deosebite;

e) persoanelor care prin acțiunile lor au preîntâmpinat producerea de evenimente deosebit de grave sau care, prin sacrificiul suprem au salvat viețile concetățenilor lor, în comuna Șiria.

Art.5 Dreptul de a propune acordarea titlului de Cetățean de Onoare al comunei Șiria,în temeiul art.45 alin.6 din Legea nr.215/2001, republicată ,le revine primarului comunei,viceprimarului, consilierilor locali și cetățenilor.

Art.6 (1) Titlul de **“**Cetățean de Onoare”se acordă în baza Legii nr.215/2001, republicată și a prevederilor prezentului regulament, pe baza expunerii de motive a inițiatorului proiectului de hotărâre, cuprinzând descrierea persoanei căreia i se acordă titlu, însoțită de raportul de specialitate și supusă spre aprobare Consiliului Local Șiria.

(2) Hotărârea Consiliului Local Șiria prin care se acordă titlul de Cetățean de Onoare, se va aduce la cunoștiința cetățenilor comunei Șiria prin afișare la avizierul Primăriei și prin publicarea în ziarul local.

Art.7 (1) Persoana/reprezentantul acestuia care a primit titlul de Cetățean de Onoare al comunei Șiria, va primi diplomă cu însemnele comunei și se va înscrie în cartea de onoare a comunei Șiria.

 (2) Înmânarea diplomei se va face de către primarul comunei Șiria, în cadrul unei ședințe de consiliu sau cu prilejul unor evenimente festive marcante pentru comuna Șiria.

Art.8 (1) Acordarea titlului de Cetățean de Onoare conferă titularului următoarele drepturi :

 a) înscrierea în cartea de onoare a comunei Șiria;

 b) dreptul de a participa la toate manifestările desfășurate în comuna Șiria;

 c) de a lua cuvântul în cadrul ședințelor Consiliului local Șiria, la dezbateri care privesc comunitatea;

 (2)Statutul de Cetățean de Onoare presupune promovarea imaginii comunei Șiria în contextul unor activități la care participă în țară sau în străinătate.

Art.9 (1)Pierderea sau retragerea acestui titlu are loc în cazul în care persoana căruia i s-a conferit acest titlu, prin faptele şi acţiunile sale, aduce atingere intereselor şi imaginii comunei.

 (2) Retragerea titlului se va adopta în ședința Consiliului Local Șiria și se va aduce la cunoștință persoanei în cauză în termen de 10 zile lucrătoare de la data adoptării hotărârii.

Art.10 Prezentul regulament poate fi modificat prin hotărâre de consiliu, iar hotărârea adoptată poate fi contestată potrivit legii contenciosului administrativ.

Președinte de ședință Secretar